Dame i gospodo, poštovane kolege i kolegice, delegati, predstavnici Vijeća ministara i Međunarodne zajednice, Centralne izborne komisije BiH, poštovani predstavnici medija, srdačno vas sve pozdravljam i otvaram 2. sjednicu Doma naroda Parlamentarne skupštine BiH. [[INTONIRANJE HIMNE]] Sjednici prisustvuje 14 delegata od kojih 5 iz bošnjačkog naroda, 4 iz hrvatskog naroda i 5 iz srpskog naroda. Gospođa Marina Pendeš je opravdano, iz opravdanih razloga odsutna, zbog službenog putovanja. Dakle, konstatujem da imamo potreban kvorum i da možemo pristupiti usvajanju dnevnog reda. Za drugu sjednicu predlažem sljedeći Dnevni red 1. Davanje svečane izjave delegata Denisa Bećirovića; 2. Usvajanje Zapisnika konstituirajuće sjednice Doma naroda Parlamentarne skupštine Bosne i Hercegovine; 3. Prijedlog odluke o imenovanju sekretara Doma naroda Parlamentarne skupštine Bosne i Hercegovine. Delegat Zlatko Miletić u skladu sa članom 61. stav (1) Poslovnika Doma naroda podnio je prijedlog za dopunu dnevnog reda sjednice Doma naroda na način da se kao četvrta tačka dnevnog reda uvrsti tačka pod nazivom – Javna osuda skupa održanog 10. marta 2019. godine u Višegradu u organizaciji Ravnogorskog četničkog pokreta. Prije nego što se izjasnimo o predloženoj dopuni dnevnog reda potrebno je da delegat Denis Bećirović da svečanu izjavu i preuzme mandat delegata u Domu naroda Parlamentarne skupštine BiH s ciljem njegovog legitimnog i punopravnog učešća u radu sjednice Doma naroda. Gospodin Denis Bećirović iz opravdanih razloga nije prisustvovao Konstituirajućoj sjednici Doma naroda održanoj 28. februara ove godine, a kako je članom 1.3.a stav (3) Izbornog zakona BiH propisano da izabrani nosilac mandata kojij je izabran na neposrednim i posrednim izborima dužan da potpiše izjavu kojom prihvata ili odbija mandat na obrascu koji propisuje Centralna izborna komisija u roku od sedam dana od prijema izjave, pozivam predstavnika Centralne izborne komisije, gospodina Branka Petrića, da Denisu Bećiroviću uruči Uvjerenje o dodjeli mandata. Želim da podsjetim gospodina Bećirovića na odredbu člana 3. Poslovnika Doma naroda koja glasi – delegati preuzimaju dužnost zajedničkim davanjem i pojedinačnim potpisivanjem svečane izjave. 2 ____________(?) [[nije uključen mikrofon]] Dobro. Ja bih, dakle, zamolio gospodina Petrića da uruči Uvjerenje, onda ćemo pristupiti davanju svečane izjave. Gospodine Bećiroviću, izvolite. ____________(?) [[nije uključen mikrofon]]
/nije uključen mikrofon/
Nakon što date svečanu izjavu, odnosno nakon, jeste, što date svečanu izjavu, zamolit ću Vas da istu potpišete i da je vratite službi, a ostale molim da ustanu i da zajedno sa mnom gospodin Bećirović pristupi davanju svečane izjave. /DAVANJE SVEČANE IZJAVE/ Obavezujem se da ću savjesno obavljati povjerene mi dužnosti,
Obavezujem se da ću savjesno obavljati povjerene mi dužnosti,
poštivati Ustav BiH,
poštivati Ustav BiH,
u potpunosti provoditi Opći okvirni sporazum za mir u Bosni i Hercegovini,
u potpunosti provoditi Opći okvirni sporazum za mir u Bosni i Hercegovini,
štititi i zauzimati se za ljudska prava i osnovne slobode,
3 štititi i zauzimati se za ljudska prava i osnovne slobode,
te štititi interese i ravnopravnost svih naroda i građana.
te štititi interese i ravnopravnost svih naroda i građana.
Hvala. [[APLAUZ]] Gospodine Bećirović dobili ste Poslovnik Doma naroda Parlamentarne skupštine BiH, prečišćeni tekst Poslovnika Doma naroda i Vodič za delegate i poslanike Parlamentarne skupštine BiH. Materijale koji su u parlamentarnoj proceduri dobićete naknadno. Dužnost mi je da Vas zamolim da popunite obrasce, koji su Vam podijeljeni na klupe, a to su: - karton osnovnih podataka, - izjava o upoznavanju s propisima iz oblasti obrade tajnih podataka, - izjava o spremnosti za postupanje u radu u skladu sa odredbama Kodeksa ponašanja poslanika i delegata u Parlamentarnoj skupštini BiH i - izjava o tome na kojem jeziku i pismu želite da primate materijale. Molim Vas da popunite obrasce i da ih predate zaposlenicima protokola ili sekretarici u Vašem klubu. Također želim da napomenem delegatu Denisu Bećiroviću da je potrebno da obavi fotografiranje u prostoru sale predviđenom za fotografiranje radi izrade delegatske legitimacije i drugih dokumenata u vezi sa obavljanjem delegatskih dužnosti. Čestitam i želim Vam uspješan rad u ovome mandatu gospodine Bećiroviću. Sada prelazimo na izjašnjavanje o predloženoj dopuni dnevnog reda delegata Zlatka Miletića, koju ste dobili. Dakle, glasamo o predlogu za dopunu dnevnog reda Doma naroda Parlamentarne skupštine BiH. Ko je za dopunu dnevnog reda onako kako je to predložio delegat Zlatko Miletić? Glasanje je otvoreno, izvolite. Trebaće ponoviti izgleda da su ranije pustili, evo. Ponovite glasanje. Dakle, konstatujem da je – za bilo 6, da je protiv bilo 2, 4, 6, 8, da jedan nedostaje i time je suzdržan, je li, i da ne postoji opšta većina, tako da nije prošao prijedlog dnevnoga reda u skladu sa predlogom kolege Miletića. Tako da konstatujem da prijedlog za dopunu dnevnog reda nije usvojen. Prelazimo na tačku dva, ona se odnosi na Ad. 2. Usvajanje Zapisnika konstituirajuće sjednice Doma naroda Parlamentarne skupštine Bosne i Hercegovine 4